கேள்வி: பெரிக்காத்தான் நேசனல் - பொது குறித்து விரிவாக சொல்லுங்கள்.
பதில்: பெரிக்காத்தான் நேசனல் கூட்டணி, மார்ச் 2020 முதல் ஆகஸ்டு 2021 வரை, அதன் தலைவர் முகிதீன் யாசின் தலைமையின் கீழ் மலேசிய அரசாங்கம் வழிநடத்தின. இருப்பினும் ஒரு கட்டத்தில் பாரிசான் நேசனல் தன் ஆதரவை மீட்டுக் கொண்டது. அதனால் மலேசிய மக்களவையில் பெரும்பான்மை ஆதரவை இழந்த முகிதீன் யாசின் தம் மலேசியப் பிரதமர் பதவியைத் துறப்பு செய்தார். முகிதீன் யாசின் பதவி துறப்புக்குப் பின்னர் அம்னோவின் துணைத் தலைவர் இசுமாயில் சப்ரி யாகோப் ஆகஸ்டு 2021 முதல் நவம்பர் 2022 வரை கூட்டணி அரசாங்கத்தின் பிரதமர் பதவியை ஏற்றுக் கொண்டார். மலேசியப் பொதுத் தேர்தல், 2022-க்குப் பின்னர் மலேசியப் பிரதமர் பதவியை அன்வார் இப்ராகிம் ஏற்றுக் கொண்டார். இதற்குப் பின்னர் பெரிக்காத்தான் நேசனல் கூட்டணி, மலேசியாவின் முன்னோடி எதிர்க்கட்சியாக மாறியது.
கேள்வி: பெரிக்காத்தான் நேசனல் - பெரிக்காத்தான் நேசனல் அரசாங்கம் குறித்து விரிவாக சொல்லுங்கள்.
பதில்: முகிதீன் யாசின் ஆட்சி 17 மாதங்கள் மட்டுமே நீடித்தது. அதன் பிறகு ஆகத்து 2021-இல் முகிதீன் யாசின் மற்றும் முகிதீன் யாசின் அமைச்சரவை (''Muhyiddin Cabinet'') பதவி துறப்பு செய்ததன் மூலம் நிலைமை உச்சக்கட்டத்தை அடைந்தது. பெரும்பான்மை ஆதரவை இழந்த பெரிக்காத்தான் நேசனல் கூட்டணி அரசாங்கம், அதை மீண்டும் பெறுவதற்கான முயற்சிகளை மேற்கொண்டது. இருப்பினும் பொதுவான நல்ல ஒரு முடிவைக் காண முடியவில்லை. அனைத்து முயற்சிகளும் தோல்வி அடைந்ததால், பிரதமர் முகிதீன் யாசின் அமைச்சரவை (''Muhyiddin Cabinet'') 16 ஆகத்து 2021-இல் பதவி துறப்பு செய்தது. சில நாட்களுக்குப் பிறகு, முகிதீன் யாசின் பதிலாக இசுமாயில் சப்ரி யாகோப் ஒன்பதாவது பிரதமராக நியமிக்கப்பட்டார். இதன் பின்னர் சில மாநிலத் தேர்தல்களும்; மலேசியப் பொதுத் தேர்தல், 2022 முன்கூட்டியே நடைபெற்றன. இதன் விளைவாக ஒரு தொங்கு நாடாளுமன்றம் உருவானது. ஓர் தேசிய ஒன்றிணைவு அரசாங்கம் (''National Unity Government'') உருவாகுவதற்கும் அந்த அரசியல் நெருக்கடி வழிவகுத்துக் கொடுத்தது. இறுதியில் அன்வர் இப்ராகீம் பிரதமராக நியமிக்கப்பட்டார்.